Kaseľ vlhký
Dobrý deň mozem 12 ročnému synovi dávam na vlhký kašeľ solmucol a k tomu inhalovat ambrobene alebo je lepsi zelený trifed má veľmi husté hlieny kašel(kašle s hlienami) a plný upchaty nos berie lieky na alergiu aerius tabletku.neviem čo sa môže s čím kombinovať a ako často.dakujem xxx
Dobrý deň,
Ďakujeme za vašu otázku. Liek Solmucol sa používa na liečbu všetkých druhov ochorení dýchacích ciest (horných aj dolných), ktoré sú sprevádzané zvýšenou tvorbou hustého a väzkého hlienu, ktorý sa nedostatočne vykašliava. Účinná látka acetylcysteín znižuje viskozitu hlienu a uľahčuje jeho vykašliavanie. Dôležité je počas liečby zvýšiť príjem tekutín, ktoré napomáhajú mukolytickému účinku užívaného lieku.
Pri súčasnom podávaní lieku Solmucol s liekmi Ambrobene alebo Trifed Expectorans nedochádza k vzájomnému ovplyvňovaniu účinku, ale osobne túto kombináciu neodporúčam. Zosilnenie vykašliavania by mohlo spôsobiť aj nežiadúce vedľajšie účinky.
Vhodnou kombináciou k lieku Solmucol je inhalovanie minerálnej vody
Vincentka
, prípadne inhalačného roztoku
Yabro
. Yabro obsahuje kombináciu hyaluronanu sodného 0,3%, chloridu sodného a vody. Používa sa na obnovu a udržanie fyziologického stavu medzibunkových priestorov a slizníc dýchacieho ústrojenstva. Taktiež je vhodný pri súbežnej podpornej liečbe ochorení horných dýchacích ciest, ako sú angíny, zápaly hrdla, zápaly hltana, zápaly nosohltanu, zápaly dutín, nádcha, zápaly priedušnice.
Kombinácia liekov Solmucol a Aerius je bezpečná, lieky podávajte naďalej podľa uvedeného dávkovania.
V prípade, že sa stav do 7 dní nezlepší, pripadne ak sa pridružia iné ťažkosti, je potrebné kontaktovať lekára, ktorý určí následný postup v liečbe.
Prajem skorú úľavu od ťažkostí.
S pozdravom
Mgr. Tamara Jakúbeková